**Sisejulgeolekufondist toetuse saamiseks esitatud taotluse kokkuvõte (ABC-väravate paigaldamise projekteerimine Narva-1 piiripunkti) ja käimasoleva projekti (ISFB-11 „Multirootorid välispiiril vaatlustegevuse teostamiseks“ toetuslepingu muudatusettepanek**

1. Politsei- ja Piirivalveamet (PPA) esitas 05.05.2017 Sisejulgeolekufondist toetuse saamiseks taotluse, Deltas 16-78/320-1.

**Taotlus ja tunnus: „ABC-väravate paigaldamise projekteerimine Narva-1 piiripunkti“**

**Taotleja: Politsei- ja Piirivalveamet (PPA)**

**Taotletav summa: 20 000 EUR**

**Projekti kirjeldus, sh projekti vajalikkuse põhjendus ja eesmärk**

Projekti eesmärgiks on Narva-1 piiripunkti ABC-väravate paigaldamise projekteerimine.

2015. aastal ületas Narva-1 piiripunkti kaudu välispiiri 3 086 286 inimest. Narva-1 piiripunkti jalakäijate terminalis on kümme mehitatud 1. astme piirikontrolli töökohta (4 sisse, 4 välja, 2 siseneva suuna bussireisijad), mis teostavad hinnanguliselt 1,7 miljoni isiku piirikontrollitoiminguid aastas, kellest automatiseeritud piirikontrolli sihtgrupiks on hinnanguliselt kuni 66%. Piiripunkti tippkoormusel tagaks jalakäijate terminalis automatiseeritud piirikontrolli sujuvuse 8 e-väravat (4 sisse, 4 välja suunal). Käesoleval ajal Narva-1 piiripunktis ABC-väravad puuduvad, samas, arvestades automaatkontrolli läbimise õigust omava sihtgrupi võimalikku suurust, on otstarbekas kaaluda nende paigaldamist. Kuna väravate paigaldamisega kaasneb piiripunkti jalakäijate terminali infrastruktuuri muutmise/kohandamise vajadus, on otstarbekas vastava projekti koostamine. Projekteerimise käigus on võimalik hinnata, kas väravate paigaldamine vajalikus mahus ja soovitavasse asukohta on võimalik ning millised piiripunkti ümberehitustööd on sellest tulenevalt vajalikud. Lisaks annab projektdokumentatsioon võimalikult täpse hinnangu väravate paigaldamisega seotud piiripunkti infrastruktuuri kohandamiseks vajalike ehitustööde mahtude ning maksumuse kohta.

**Projekti tegevus- ja ajakava (projekti kestus: 01.05.2017-30.11.2017)**

|  |  |  |  |
| --- | --- | --- | --- |
| **Kuu ja aasta** | **Tegevus** | **Mõõdetav väljund** | **Tegevuse läbiviija** |
| **Asukoht**  **(nt linn)** |
| 05.2017-06.2017 | Lepingu ettevalmistamine ning sõlmimine Riikliku Kinnisvara AS-ga (edaspidi RKAS) | Leping on ettevalmistatud ning sõlmitud | Projektijuht |
| Tallinn |
| 07.2017-08.2017 | |  | | --- | | Tulenevalt turu-uuringu tulemustest korraldatakse riigihange või soetatakse projekteerimise teenust väikeostuna.  1. Riigihange: hanketaotluse koostamine , hanke välja kuulutamine, tulemuste hindamine ja võtja väljaselgitamine.  2. Väikeost: projekteerimise hinnapäringute koostamine, välja saatmine ja saabunud hinnapakkumiste hindamine | | |  | | --- | | 1. Riigihange: taotlus koostatud, hange välja kuulutatud, tulemused hinnatud ning võitja välja selgitatud.  2. Väikeost: päringud on koostatud, välja saadetud ning saabunud pakkumised hinnatud. | | RKAS |
| Tallinn |
| 08.2017-09.2017 | Lepingu sõlmimine edukaks tunnistatud pakkujaga. | Leping on sõlmitud. | RKAS, Projektijuht |
| Tallinn |
| 09.2017-10.2017 | Projekti koostamine | Projekt on koostatud | Edukaks tunnistatud pakkujaga, RKAS, projektijuht |
| Tallinn |
| 11.2017 | Lepingujärgsete maksete teostamine | Maksed on teostatud | Projektijuht, Riigi Tugiteenuste Keskuse finantsarvestuse osakond |
| Tallinn |
| 11.2017-12.2017 | Lõpparuande ettevalmistamine ja esitamine | Lõpparuanne on ette valmistatud ja tähtajaks esitatud | Projektijuht |
| Tallinn |

**Riigihanked**

Kasutatakse avatud hankemenetlust.

**Rahastamine**

Projekti väljamaksed on planeeritud 2017. aastaks

|  |  |
| --- | --- |
| **Projekti kogusumma** | 11977,48 EUR |
| **Sisejulgeolekufondi vahenditest taotletav summa** | 8983,11 EUR | 75% projekti kogukuludest  (max 75%) |
| **Taotletav riiklik kaasfinantseering** | 2994,37 EUR | 25% projekti kogukuludest  (min 25%) |

**Detailne eelarve**



**Projekti oodatavad tulemused ja nende saavutamise hindamine**

**Projekt panustab järgmisesse Sisejulgeolekufond välispiiride ja viisade rahastamisvahendi ühisesse indikaatorisse:**

Rahastamivahendi toel välja töötatud või ajakohastatud piirikontrolli (kontroll ja valve) infrastruktuuri ja vahendite arv: 1 ehitusprojekt

**Tulemused *(tabel):***

**Tulemused:**

|  |  |  |  |
| --- | --- | --- | --- |
| **Nr** | **Oodatav tulemus** | **Saavutamise indikaatorid/projekti väljundid** | **Kontrolli allikas** |
|  | Projekteerimise käigus ja tulemusena on võimalik välja selgitada väravate paigaldamise võimalikkus vajalikus mahus ja soovitavasse asukohta, planeerida väravate paigaldamiseks vajalik infrastruktuuri kohandamise eelarve ja vältida hilisemate ümberehitustööde vajadust | Nõuetekohane projektdokumentatsioon ja võimalikult täpne infrastruktuuri kohandamise eelarve. | Hanke tulemusel valminud projektdokumentatsioon, lõpparuanne. |

**Taotluse esmatasandi kontrolli tulemused**

**Esmatasandi kontrolli järgsed märkused (VVO):**

Toetuse taotlejale tehti taotluse administratiivse ja sisulise kontrolli tulemusel järgmised olulised märkused:

* VVO palus 09.05.2017 saadetud kirjaga, Deltas 14-8.7/363-1, esitada projekti detailne eelarve Excel formaadis. Esmasel taotluse esitamisel saatis toetuse taotleja eelarve PDF failina;
* VVO palus 10.05.2017 saadetud kirjaga, Deltas 14-8.7/359-2, esitada taotlusvormil nimetatud projektijuhi ametijuhend või muu tööülesandeid kirjeldav dokumentatsioon kuivõrd projekti eelarvest nähtub soov rahastada projektijuhi tööjõukulusid.

PPA esitas SiM VVO märkusi arvesse võttes projekti detailse eelarve Excel formaadis, Deltas 14-8.7/363.2. E-kirja teel, Deltas 14-8.7/359-3, selgitas PPA, et projektijuhi ametijuhend on veel kinnitamata ning et toetuse taotleja esitab selle esimesel võimalusel. Taotlusest nähtuv Esko Suharov ei ole hetkel määratud projektijuhiks vaid projektitaotluse koostamise eest vastutavaks isikuks.

**Ettepanek rahastamise otsuse osas:**

**Projekti rahastamine on abikõlblik.**

1. Politsei- ja Piirivalveamet (PPA) esitas ettepaneku[[1]](#footnote-1) projekti **ISFB-11 „Multirootorid välispiiril vaatlustegevuse teostamiseks“** toetuslepingu nr 14-8.7/108-1 ja selle lisa 1 (projekti tegevus- ja ajakava ning tulemused) muutmiseks.

**2.1 PPA põhjendused ja muudatusettepanekud:**

**2.1.1 Taustinformatsioon**

Toetuslepingu muutmiseks on tingitud hanke **„Multirootorite ostmine“** ebaõnnestumisest. „Multirootorite ostmine“ hange kuulutati välja 09.06.2016 ning 19.12.2016 tunnistati kehtetuks riigihangete seaduse § 29 lg 3 p 6 alusel hankija algatusel järgmistel põhjustel:

* Rahandusministeeriumi Riigihangete vaidlustuskomisjon on oma 15.11.2016 otsuses nr 221-16/174564 juhtinud tähelepanu, et kui hankija on hankedokumentides ette näinud pakkumuste vastavuse kontrollimiseks menetlusreeglid, on hankija kohustatud enda poolt kehtestatud reeglitest ka juhinduma. Kui hankija nendest reeglitest ei juhindu, siis on hankija rikkunud riigihangete seaduse § 3 punkti 2 ja § 47 lõiget 1.
* Hankija on hankedokumentide lisas 3 toodud UAV testimise üldtehnilise kirjelduse punktis sätestanud, et teostab seadme testimise temperatuurvahemikus -20 kuni +30 kraadi. Hankija teostas 29.11.2016 seadmete temperatuuritestimised kunstlikes tingimustes siseruumis. Selle käigus selgus, et pakutavate seadmete testimine kunstlikes tingimustes ei ole võimalik, kuna vähemalt ühe pakkuja seade ei toiminud siseruumis ilma GPS levita ja lisaseadme abita. Eeltoodust tulenevalt on selgunud, et seadme temperatuuri testimised saab läbi viia ainult välitingimustes, mistõttu on hankija veendunud, et seadmete temperatuurivahemiku testimist ei ole võimalik mõistliku aja jooksul teostada. Samuti ei ole hankija hankedokumentides sätestanud seadme testide läbiviimise protseduure ja pakkujad ei ole saanud sellega arvestada. Eeltoodust tulenevalt ei ole võimalik pakkumuste vastavust hankedokumentidele hinnata ning hankija tunnistab hanke omal algatusel kehtetuks.

Uus hange riigihangete registris avaldati **27.02.2017** pakkumuse tähtajaga **10.04.2017.**

Tulenevalt nihkest ajakavas, mida põhjustas esimese hanke ebaõnnestumine, taotleb PPA toetuslepingu punktis 3.6 välja toodud projekti abikõlblikkuse perioodi, **01.09.2015- 30.06.2017** , muutmist järgmiselt: projekti abikõlblikkuse periood on **01.09.2015** **-** **28.02.2018.**

Seoses abikõlblikkuse perioodi muutmisega taotleb PPA ka punktis 6.5 välja toodu lõpparuande esitamise tähtaja **31.08.2017**, muutmist järgmiselt: lõpparuande tuleb esitada hiljemalt **28.03.2018.**

Tulenevalt nihkest ajakavas on vajalik muuta ka projekti ajakava.

PPA kinnitab, et nimetatud muudatused ei vähenda läbiviidavate tegevuste tulemuslikkust ja ei takista projekti eesmärkide täitmist.

Taotlus toetuslepingu muutmiseks on saadetud viivitusega, kuna projekti lõppkuupäeva määramine sõltus hanke arengust ning varasem taotlus oleks tuginenud ebatäpsele prognoosile.

Eeltoodust tulenevalt taotleme järgmist:

1. abikõlblikkuse perioodi pikendamist kuni **28.02.2018** (toetuslepingu punkt 3.6);
2. lõpparuande esitamise uue tähtaja määramist kuupäevaga **„28.03.2018“** (toetuslepingu punkt 6.5);
3. muuta toetuslepingu lisa 1 „Projekti tegevus- ja ajakava ning tulemused“ punkti 2.

**2.1.2 Toetuslepingu lisa 1 punktis 2 „Projekti eesmärgi saavutamiseks suunatud tegevused ja kavandatud ajakava“ soovib PPA muuta tegevuste ja ajakava tabelit (muudatused *bold’*is):**

|  |  |  |  |
| --- | --- | --- | --- |
| **Kuu ja aasta** | **Tegevus** | **Mõõdetav väljund** | **Tegevuse läbiviija** |
| **Asukoht**  **(nt linn)** |
| 09.2015-  04.2016 | Hankedokumentatsiooni ettevalmistamine (sh tehnilise kirjelduse ja turuanalüüsi koostamine). | Hankedokumentatsioon on ette valmistatud (sh tehniline kirjeldus ja turuanalüüs). | Projekti meeskond |
| Tallinn |
| 05.2016 | Hanketaotluse esitamine ja kooskõlastamine hankelepingutalitusega. | Hanketaotlus on esitatud ja kooskõlastatud hankelepingutalitusega. | Projektijuht Logistikabüroo hanke- ja lepingutalitus (LB HLT) |
| Tallinn |
| *(Kehtiv: 06.2016-09.2016)*  **06.2016-06.2017** | Hanke läbiviimine, tulemuste hindamine (sisaldab väliteste) ja võitja väljakuulutamine. | Hange on läbi viidud ja võitja välja kuulutatud. | LB HLT Projekti meeskond |
| Eesti |
| 11.2016 | Vahearuande koostamine ja esitamine. | Vahearuanne on koostatud ja tähtaegselt esitatud. | Projektijuht  Tallinn |
|  |
| *(Kehtiv 10.2016)*  **07.2017** | Hankelepingu sõlmimine. | Hankeleping on sõlmitud parima pakkujaga. | LB HLT,  Projektijuht  Projekti meeskond |
| Tallinn |
| *(Kehtiv:*  *01.2017-05.2017)*  **01.2018-**  **02.2018** | Multirootorite tehnilise kirjeldusele vastavuse kontroll, vastuvõtmine, kasutajate koolitamine ja lõppkasutajale üleandmine. | Multirootorid vastavad tehnilisele kirjeldusele, on nõuetekohaselt vastu võetud, kasutajad koolitatud ja seadmed üle antud lõppkasutajale. | Projektijuht  Töörühm |
| Tallinn, Lõuna ja Ida prefektuurid |
| *(Kehtiv:*  *06.2017)*  **02.2018** | Hankelepingu järgse makse teostamine. | Makse on teostatud. | LB  Raamatupidamistalitus  Projektijuht |
| Tallinn |
| *(Kehtiv:*  *06.2017-08.2017)*  **02.2018-**  **03.2018** | Lõpparuande koostamine ja esitamine. | Lõpparuanne on koostatud ja tähtaegselt esitatud. | Projektijuht |
| Tallinn |

|  |  |  |  |  |
| --- | --- | --- | --- | --- |
|  |  |  |  |  |

**2.2 VVO märkus:**

**ISFB-11 „Multirootorid välispiiril vaatlustegevuse teostamiseks“ taotlus toetuslepingu muutmiseks**

VVO hinnangul on abikõlblikkuse perioodi pikendamine kuni 28.02.2019 (kehtivas toetuslepingus 30.06.2017) kooskõlas ISF abikõlblikkuse reeglitega. Uus lõpparuande esitamise tähtaeg 28.03.2018 on tingitud abikõlblikkuse perioodi pikendamisest.

Hanke ebaõnnestumise põhjusel tekkinud ajakava nihke tõttu tuleb muuta ka ajakava.

PPA esitatud põhjendus seoses toetuslepingu punktist 13.6. tuleneva 60 kalendripäeva nõude mitte täitmise osas on VVO hinnangul asjakohane, kuna on oluline toetuslepingu muutmise taotluses tugineda korrektsele prognoosile, et vältida hilisemat uut toetuslepingu muudatuse vajadust. PPA esitas toetuslepingu muudatuse viivitusega, sest projekti lõppkuupäeva määramine sõltus hanke arengust ning varasem taotlus oleks tuginenud ebatäpsele prognoosile.

Eeltoodu alusel on projekti ISFB-11 toetuslepingu nr 14-8.7/108-1 ning toetuslepingu lisa 1 projekti tegevus- ja ajakava muutmine kooskõlas fondi abikõlblikkuse reeglitega.

**2.3 Järelevalvekomisjoni otsus esitatud ettepanekute osas:**

Projektis reaalselt tehtavad toimingud peavad olema kooskõlas sõlmitud toetuslepinguga ning kui eelarves või tegevus- ja ajakavas esineb kõrvalekaldeid võrreldes kehtiva lepinguga, on vajalik lepingu muudatuse vormistamine, et tagada projekti abikõlblikkus.

Sellest tulenevalt kiita heaks järgmised ettepanekud toetuslepingu muutmiseks:

1. pikendada projekti abikõlblikkuse perioodi kuni **28.02.2018** ja sellest tulenevalt muuta toetuslepingu punkti 3.6.;
2. määrata projekti lõpparuande tähtajaks **28.03.2018** ja sellest tulenevalt muuta toetuslepingu punkti 6.5.;
3. muuta vastavalt PPA ettepanekule toetuslepingu lisa 1 „Projekti tegevus- ja ajakava ning tulemused“ ja kehtestada see uues redaktsioonis;
4. VVO-l valmistada ette toetuslepingu 14-8.7/108-1 muudatus.

1. PPA 04.05.2017 kiri nr 16-78/319-1, Siseministeeriumis registreeritud 14-8.7/358-1 04.05.2017 [↑](#footnote-ref-1)